stanford-oval/wikipedia huggingface dataset:
The Hissing of Summer Lawns

| The Hissing of Summer Lawns Joni Mitchell |
| --- | --- | --- |

Studioalbumin tiedot
 Julkaistu: marraskuu 1975
 Formaatti: LP
 Tuottaja(t): Joni Mitchell
 Tyylilaji: folk jazz, kokeellinen musiikki
 Kesto: 42.26
 Levy-yhtiö: Asylum Records
Joni Mitchellin muut julkaisut
| Miles of Aisles 1974 | The Hissing of Summer Lawns 1975 | Hejira 1976 |
The Hissing of Summer Lawns on Joni Mitchellin studioalbumi vuodelta 1975. Albumin on julkaissut Asylum Records -levy-yhtiö sarjatunnuksella 7E-1051.
Levyn on äänittänyt Henry Lewy apulaisenaan Ellis Sorkin. Lewy on myös miksannut kappaleet yhdessä Joni Mitchellin kanssa. Masteroinnin on tehnyt Bernie Grundman Hollywoodissa A&M-studioilla.
Levykannen kuvan on tehnyt Joni Mitchell. Hän on myös suunnitellut levyn ulkoasun saaden siinä tutkimusapua ja ohjausta Glen Christenseniltä, joka on Elektra/Asylum levy-yhtiön Art Director. Sisäkannen valokuva uima-altaassa kelluvasta naisesta on Norman Seeffin tekemä. Kuvaan liittyy lainaus albumin nimikkokappaleesta:
"She could see the blue pools in the squinting sun 
 and hear the hissing of summer lawns ..."
Joni Mitchell lausuu erityiskiitokset Myrt ja Bill Andersonille.
Kappaleet > A-puoli

In France They Kiss on Main Street – 3:17
The Jungle Line – 4:20
Edith and the Kingpin – 3:35
Don’t Interrupt the Sorrow – 4:04
Shades of Scarlet Conquering – 4:57
Kappaleet > B-puoli

The Hissing of Summer Lawns – 3:00
The Boho Dance – 3:56
Harry's House / Centerpiece – 6:62
Sweet Bird – 4:10
Shadows and Light – 4:15
Useimmat laulut on kirjoittanut Joni Mitchell ja ne on julkaissut Crazy Crow Music (BMI). Poikkeuksena ovat "Centerpiece", jonka ovat tehneet Johnny Mandel ja Jon Hendricks ja jonka on julkaissut Caphryl Music (ASCAP) vuonna 1958 sekä "The Hissing of Summer Lawns", jonka ovat tehneet John Guerin ja Joni Mitchell ja jonka julkaisuyhtiöt ovat Crazy Crow Music (BMI) ja Mad Man's Drum Music (ASCAP).
Levyn saatetekstissä Joni Mitchell kommentoi paria kappaletta.
"The Boho Dance" on tomwolfeismi kirjasta "The Painted Word". Runo "Don’t Interrupt the Sorrow" on syntynyt noin kello neljä aamuyöllä New Yorkissa. Mitchell on saanut sen tekemisessä inspiraatiota Larry Poonsilta ja Bobby Neuwirthilta, ja se on saanut lopullisen muotonsa Saskatchewanissa Jackfish Lakella.
Muusikot

| --- | --- |
 Joni Mitchell laulu  taustalaulu A1  akustinen kitara A1-4 B4  Moog A2  Burundin soturirummut A2  piano A5 B4  kosketinsoittimet B2  Arp-Farfisa B5 Graham Nash taustalaulu A1 David Crosby taustalaulu A1 James Taylor taustalaulu A1  kitara B1 Robben Ford sähkökitara A1  dobro A4  kitara B3 Jeff Baxter sähkökitara A1 Victor Feldman sähköpiano A1 A5  congat A4  vibrafoni A5  kosketinsoittimet B1  perkussiot B1 :  John Guerin rummut A1 A3-5 B1-3  sovitus B1  Moog B1 Max Bennett basso A1 A5 B1-3 Joe Sample sähköpiano A3  kosketinsoittimet B3 Larry Carlton sähkökitara A3-5 B4 Wilton Felder basso A3-4 Chuck Findley torvi A3  trumpetti B1 B3  flyygelitorvi B2 Bud Shank saksofoni ja huilu A3 B1  bassohuilu B2 Dale Oehler jousisovitus A5 
Max Bennett, Robben Ford, Victor Feldman ja John Guerin esiintyvät levy-yhtiöidensä The L.A. Express ja Caribou Records luvalla.
Larry Carlton, Wilton Felder ja Joe Sample esiintyvät yhtiöidensä The Jazz Crusaders, ABC ja Blue Thumb Records luvalla.
Graham Nash ja Dave Crosby esiintyvät ABC Recordsin luvalla.
James Taylor esiintyy Warner Bros. Recordsin luvalla.
Deoksiriboosi

| Deoksiriboosi |
| --- | --- |

Tunnisteet
IUPAC-nimi:  (3S,4R)-3,4,5-trihydroksipentanaali
CAS-numero:  533-67-5
PubChem CID:  439576
SMILES:  C(C=O)C(C(CO)O)O
Ominaisuudet
Molekyylikaava:  C5H10O4
Moolimassa:  134,13 g/mol
Sulamispiste:  91 °C
Deoksiriboosi on yksinkertainen hiilihydraatti, joka on DNA:n sokeriosa. Se kuuluu pentooseihin, koska se sisältää viisi toisiinsa liittynyttä hiiliatomia. Deoksiriboosin molekyylikaava on C5H7O(OH)3. Deoksiriboosin D-muoto muodostaa yhdessä fosfaattiosien kanssa DNA:n juosteiden rungon. Vastaava pentoosi RNAssa on D-riboosi. DNA:ssa deoksiriboosin ensimmäiseen hiileen liittynyt hydroksyyliryhmä liittyy pyrimidiini- tai puriiniemäksen typpiatomiin. Viides hiili muodostaa sidoksen fosfaatin happiatomin kanssa.
Deoksidiriboosi muiden DNA:n osien kanssa

Pyrimidiniemäksiin kuuluvat sytosiini ja tymiini ja puriiniemäksiin kuuluvat guaniini ja adeniini. Nämä emäkset muodostavat deoksiriboosin kanssa nukleotidin. Deoksidiriboosimolekyylien välissä ovat fosfaattiryhmiä, jotka muodostavat sokeriosien kanssa fosfodiesterisidoksen. DNA-juosteessa deoksidiriboosit ovat yhteydessä emäspareihin vetysidoksilla. DNA:n jakautuessa syntyy kaksi uutta deoksidiriboosin juostetta alkuperäisen DNA-molekyylin keskelle.
Aiheesta muualla

Kuvia tai muita tiedostoja aiheesta Deoksiriboosi Wikimedia Commonsissa
Nukleiinihapot ja niiden rakenneosat
Kuningas Fahdin cup 1992

| 1992 King Fahd Cup |
| --- | --- |
Joukkueet:  4
Isäntämaa:  Saudi-Arabia
Ajankohta:  15. lokakuuta – 20. lokakuuta
Mitalistit:  
–  Kultaa:   Argentiina
–  Hopeaa:   Saudi-Arabia
–  Pronssia:   Yhdysvallat
Ottelut:  4
Maalit:  18 (4,5 ottelua kohti)
Yleisö:  1 695 000 (42 375 ottelua kohti)
Maalintekijä:   Gabriel Batistuta  Bruce Murray (2 maalia)
Kuningas Fahdin cup 1992 oli ensimmäinen Maanosaliittojen Cup. Jalkapalloturnaus oli nimetty Saudi-Arabian kuninkaan Fahdin mukaan. Vuoden 1992 turnaus oli ainoa, jossa oli mukana vain neljä joukkuetta, sekä ainoa, jossa ei pelattu lohkosysteemillä.
Joukkueet

Saudi-Arabia - isäntämaa sekä hallitseva Aasian mestari

 Argentiina - hallitseva Etelä-Amerikan mestari

 Yhdysvallat - hallitseva Pohjois-Amerikan mestari

 Norsunluurannikko - hallitseva Afrikan mestari
Turnauspuu

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 15.10, Riad 
|  |   Saudi-Arabia  | 3  |   |  |  |  |
|  |   Yhdysvallat  | 0  |   |  |  |  |
|  |   |  |   |  |  |  |
|  |  |  |  |  | 20.10, Riad  | 20.10, Riad  |
|  |   |   |   |   |   Saudi-Arabia  | 1  |
|  |   |   |   |   |   Argentiina  | 3  |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 16.10, Riad  | 16.10, Riad  |   |  | 19.10, Riad  | 19.10, Riad  |
|  |   Argentiina  | 4  |   |  |   Yhdysvallat  |  5  |
|  |   Norsunluurannikko  | 0  |   |  |   Norsunluurannikko  |  2  |
Maalintekijät

2 maalia

 Gabriel Batistuta

 Bruce Murray
| --- | --- |
 1 maali   Fahad Al-Bishi   Yousuf Al-Thunayan    Khalid Al-Muwallid   Ricardo Altamirano   Alberto Acosta   Marcelo Balboa :   Abdoulaye Traoré   Cobi Jones   Eric Wynalda   Donald-Olivier Sié   Rodríguez   Claudio Caniggia   Diego Simeone    Saeed Al-Owairan 
| n k Maanosaliittojen cup |
| --- | --- |
Saudi-Arabia 1992 Saudi-Arabia 1995 Saudi-Arabia 1997 Meksiko 1999 Japani ja Etelä-Korea 2001 Ranska 2003 Saksa 2005 Etelä-Afrikka 2009 Brasilia 2013 Venäjä 2017
The Wild Rover

Sanat

I've been a wild rover for many's the year,

and I spent all me money on whiskey and beer.

And now I'm returning with gold in great store,

and I never will play the wild rover no more.
(Kertosäe):

And it's no, nay, never! No, nay, never, no more,

will I play the wild rover. No (nay) never no more!
I went to an alehouse I used to frequent,

and I told the landlady me money was spent.

I asked her for credit, she answered me "nay,

such a custom as yours I could have any day".
(Kertosäe)
I took from me pocket ten sovereigns bright,

and the landlady's eyes opened wide with delight.

She said "I have whiskeys and wines of the best,

and the words that I told you were only in jest".
(Kertosäe)
I'll have none of your whiskeys nor fine Spanish wines,

For your words show you clearly as no friend of mine.

There's others most willing to open a door,

To a man coming home from a far distant shore.
(Kertosäe)
I'll go home to me parents, confess what I've done,

and I'll ask them to pardon their prodigal son.

And when they've caressed me as oft times before

then I never will play the wild rover no more.
(Kertosäe)
The Wild Rover ("Villi kulkuri", joskus myös No Nay Never kertosäkeen mukaan) on suosittu irlantilainen kansanlaulu, jonka alkuperästä ja iästä ei ole varmaa tietoa.
Laulu kertoo tarinan nuoresta miehestä, joka on kierrellyt maita vuosien ajan ja palaa kotikaupunkiinsa kantamajataloonsa. Majatalon emäntä ei suostu tarjoamaan tälle juotavaa ennen kuin laulun päähenkilö näyttää matkoillaan keräämänsä kullan. Mies laulaa kulkuripäiviensä olevan ohi ja aikovansa asettua aloilleen.
Historia

Ensimmäiset kirjatut versiot laulusta ovat 1500-luvun lopulta, mutta laulun tarkasta iästä ei ole tietoa. Joka tapauksessa laulu on kirjaamisajankohtaansa vanhempi.
The Wild Rover kuuluu irlantilaispubien esiintyjien vakio-ohjelmistoon, ja sitä pidetään yleensä juomalauluna. Kappaleen 1900-luvulla saama suosio herätti kiivaan keskustelun laulun varsinaisesta alkuperästä.
Esittäjät

Omia versioitaan laulusta ovat esittäneet monet tunnetut artistit ja yhtyeet, kuten muun muassa:
The Seekers
The Dubliners
The Pogues debyyttialbumillaan Red Roses For Me
Clancy Brothers and Tommy Makem
Cruachan
Týr, vuonna 2003 ilmestyneellä albumillaan Eric the Red.
No Mails, vuonna 2011 ilmestyneellä albumillaan Another Way
The Town Pants
Dropkick Murphys
Orthodox Celts debyyttialbumillaan vuonna 1994
The Irish Rovers
Four to the Bar livealbumillaan Craic on the Road
Stiff Little Fingers livealbumillaan
Johnny Logan albumilla Johnny Logan and Friends
The High Kings
The Corries
Brobdingnagian Bards
Doble Fuerza
The Tartan Terrors
Hyland Paddy
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Wild Rover
Käännös suomeksi
Christian Braunschweig

Herttua Christian Braunschweig (Paulus Moreelse 1619)
Herttua Christian Braunschweig (oikeastaan Christian Braunschweig-Wolfenbüttel saks. Christian von Braunschweig-Wolfenbüttel (20. syyskuuta 1599 Gröningen Saksa – 16. kesäkuuta 1626 Wolfenbüttel) oli saksalainen palkkasoturi kolmikymmenvuotisessa sodassa ja protestanttiseksi kääntyneen Halberstadtin hiippakunnan administraattori vuodesta 1616. Braunschweig oli Hollannin armeijan palveluksessa vuosina 1620 ja 1622. vuosina 1621–22 ja 1623–25 hän oli Pfalzin vaaliruhtinas Fredrik V:n palveluksessa. Tanskan liityttyä kolmikymmenvuotiseen sotaan Braunschweig siirtyi Tanskan kuningas Kristian IV:n palvelukseen 1625. Häntä kutsuttiin lisänimellä Hullu halberstadtlainen (saks. Tolle Halberstädter).
Braunschweig oli Braunschweig-Wolfenbüttelin herttua Henrik Juliuksen kolmas poika. Isänsä kuoleman jälkeen 1613 hänet kasvatti eno Tanskan kuningas Kristian IV. Kun Halberstadtin hiippakunnan administraattori ja Braunschweigin veli Rudolf kuoli 1616, valittiin hänet seuraavaksi hiippakunnan johtajaksi.
Braunschweig oli yksi harvoista merkittävistä protestanttisen puolen taistelijoista, jotka jatkoivat sotaa hävityn Valkeavuoren taistelun jälkeen. Hän hävisi kuitenkin 20. kesäkuuta 1622 Höchstin taistelussa Johann Tillylle kärsien raskaat tappiot. Tämän jälkeen hän siirtyi yhdessä Ernst von Mansfeldin kanssa Hollannin palvelukseen, jossa he taistelivat hyvin Fleurusin taistelussa 26. elokuuta (Braunschweig menetti taistelussa toisen kätensä) ja vapauttivat espanjalaisten piirittämän Bergen op Zoomin 4. lokakuuta. Braunschweig siirtyi armeijoineen talvimajoitukseen Itä-Friisinmaalle, josta seuraavan keväänä oli tarkoitus hyökätä Böömiin. Tilly kuitenkin johti armeijansa pohjoiseen ja katkaisi Braunschweigin hyökkäysreitin, ja Braunschweig päätti johtaa armeijansa takaisin Hollantiin, jossa oli sotinut menestyksekkäästi edellisenä syksynä. Tilly kuitenkin pakotti hänet taisteluun Stadtlohnissa 6. elokuuta 1623, jossa Braunschweigin armeija lähes tuhoutui. Alkuperäisestä 21 000:sta miehestä jäi jäljelle vain 6 000, joiden kanssa Braunschweig vetäytyi Hollantiin.
Stadtlohnin taistelu lopetti ensimmäisen vaiheen kolmikymmenvuotisessa sodassa kun Fredrik V teki rauhan keisari Ferdinand II:n kanssa. Sota jatkui vuonna 1625 kun Tanska liittyi mukaan. Braunschweig asettui Tanskan palvelukseen, mutta sairastui vaikeasti ja kuoli 16. kesäkuuta 1626.
Jalkapallon Euroopan-mestaruuskilpailujen 2008 kokoonpanot

Tämä sivu esittelee vuoden 2008 jalkapallon Euroopan-mestaruuskilpailujen 16 osallistujajoukkuetta. Joukkueiden kapteenit on merkitty (c)-merkillä. Joukkueissa tulee olla 23 pelaajaa, joista kolmen täytyy olla maalivahteja.
Monopoly

| Monopoly |
| --- | --- |

 Monopoly-lauta kesken pelin (brittiläinen versio)
Pelaajia:  2-8
Ikäsuositus:  7+
Pelin kesto:  60–240 min
Monimutkaisuus:  matala
Strategisuus:  keskitasoa
Satunnaisuus:  korkea (nopat)
 BoardGameGeek 
Monopoly (Suomessa aiemmin nimellä Monopoli) on lautapeli, jossa myydään ja ostetaan kiinteistöjä. Peli on nimetty taloustieteellisen monopoli-käsitteen mukaan. Nykymuotoinen Monopoly julkaistiin vuonna 1935, mutta samantapaisia pelejä on ollut aikaisemminkin. Monopoly on julkaistu monessa maassa, ja se on yksi suosituimmista lautapeleistä.
Pelin kuvaus ja tavoitteet

Pelaajan tavoitteena pelissä on mahdollisimman järkevillä investoinneilla aiheuttaa vastustajilleen konkurssi eli saada näiden rahavarat loppumaan. Joten kun vastustajalta loppuu rahat, hän häviää. Peliä pelataan lähes aina kahdella arpakuutiolla, joiden yhteinen silmäluku määrää, kuinka pitkälle pelaajan täytyy liikkua pelilaudalla. Jos noppaheitosta tulee kaksi samaa numeroa, pelaaja saa ylimääräisen heittovuoron.
Pelimerkkejä liikutetaan myötäpäivään laudan reunoilla, joilla on tontteja, asemia ja laitoksia. Osuessaan tontille, asemalle tai laitokselle ensimmäisenä pelaaja voi ostaa sen itselleen pankilta. Jos hän ei halua ostaa sitä määrätyllä hinnalla, järjestetään kaikkien pelaajien kesken huutokauppa. Jos ruutu on jo toisen omistuksessa, pelaaja maksaa tälle vuokraa. Pelaaja voi rakentaa taloja tai hotellin, kun omistaa kaikki samanväriset tontit, ja näin nostaa muiden pelaajien maksamaa vuokraa.
Pelilaudalta voi saada lisäksi sattumakortteja, jotka voivat määrittää pelin kulkua, muun muassa tuomalla pelaajalle maksuja tai siirtämällä hänen pelinappulaansa.
Historia

Pelin patentoi yhdysvaltalainen, sillä hetkellä työtön myyntimies Charles B. Darrow. Pelin kadunnimet oli poimittu Atlantic Citystä, jonne Darrowit olivat aiemmin tehneet matkan. Myöhemmin useat muut ovat kertoneet pelanneensa kotitekoisia versioita pelistä jo ennen Darrowin patentointia. Pelin alkuperäisenä keksijänä pidetäänkin nykyään Elizabeth Magieta, joka patentoi suuresti Monopolya muistuttavan The Landlord's Game -nimisen pelin jo vuonna 1904. Pelin tarkoituksena oli kritisoida kapitalismia ja 1900-luvun alun amerikkalaisia suurjohtajia.
Monopoly tuli suuren yleisön tietoisuuteen 5. marraskuuta 1935, kun peliyhtiö Parker Brothers aloitti sen markkinoinnin. Sittemmin yhtiö on tullut osaksi yhdysvaltalaista Hasbro-peliyhtiötä.
Historia > Anti-Monopoly-oikeudenkäynti

Vuonna 1973 San Franciscon yliopiston taloustieteiden professori Ralph Anspach patentoi Anti-Monopolyn, Monopolya muistuttavan pelin. Parker Brothers haastoi hänet tästä oikeuteen. Kyseinen, kymmenen vuotta kestänyt lakijuttu meni aina korkeimpaan oikeuteen asti. Vetoomustuomioistuin huomasi, että Darrow oli kopioinut säännöt tarkasti (mukaan lukien jopa Marven Gardens -nimen kirjoitusvirheen) Charles Toddin tuottamasta pelistä. Juttu päättyi lopulta Anspachin voittoon.
Tietokonepelit

Monopoly on toteutettu tietokonepelinä monena eri versiona. Uusia kaupallisia versioita ovat muun muassa Monopoly Tycoon (2001), Monopoly Casino ja Monopoly Junior (1999). Linux-käyttöjärjestelmän KDE-työpöytäohjelman pelinä Atlantik  (Arkistoitu – Internet Archive). Sitä voi pelata Internetin kautta toisten pelaajien kesken pelipalvelimien välityksellä.
Pelin suomalaisia erikoisversioita

Monopolysta on julkaistu erikoisversioita vähintään yli 1400 erilaista teema-versiota maailmanlaajuisesti. Hasbro on lisensoinut pelin 103 maahan ja se on julkaistu 37 eri kielellä.
Pelin suomalaisia erikoisversioita > Monopoly - Maailman ihmeet

Monopoly - Maailman ihmeet on Monopolin erikoisversio, jossa pelilaudan kohteina on tunnettuja kohteita ympäri maailman.
Kohteet:
Niagaran putoukset
Mount Everest
Suuri valliriutta
Grand Canyon
Angel Falls
Kristus-patsas
Eiffel-torni
Colosseum
Stonehenge
Taj Mahal
Moai-patsaat
Machu Picchu
Angkor Wat
Petra
Kiinan muuri
Faroksen majakka
Rhodoksen kolossi
Halikarnassoksen mausoleumi
Zeuksen kuvapatsas
Artemiin temppeli
Babylonin riippuvat puutarhat
Gizan pyramidit
| --- | --- |
 Lentokentät:  Schipholin kansainvälinen lentoasema   Pariisi Charles de Gaulle   Rhein-Main Frankfurt   Heathrow'n lentoasema :  Pelinappulat: Kilpa-ajovaunut  Kanootti  Kuumailmapallo  Polkupyörä  Höyryveturi  Purjelaiva (Klipperi)  Kaksitaso (Lentokone)  Auto (T-Ford)
Pelin suomalaisia erikoisversioita > Monopoly – Tässä ja nyt

Monopoly – Tässä ja nyt on vuonna 2005 (Suomessa 2006) julkaistu erikoisversio. Pelilaudan ruudut poikkeavat klassisesta versiosta ja pelisetelit on korvattu pankkikorteilla ja lukulaitteella. Tämä on Monopolyn 70-vuotisjuhlaversio.
Kohteet
Kiinteistöt:
Kallio (ruskea)
Hakaniemi (ruskea)
Tennispalatsi (vaaleansininen)
Tavastia (vaaleansininen)
Lasipalatsi (vaaleansininen)
Linnanmäki (vaalenpunainen)
Korkeasaari (vaaleanpunainen)
Suomenlinna (vaaleanpunainen)
Olympiastadion (oranssi)
Finlandia-talo (oranssi)
Kiasma (oranssi)
Aleksanterinkatu (punainen)
Keskuskatu (punainen)
Kaivokatu (punainen)
Senaatintori (keltainen)
Kauppatori (keltainen)
Esplanadinpuisto (keltainen)
Stockmann (vihreä)
Mannerheimintie (vihreä)
Wanha-Kauppahalli (vihreä)
Bulevardi (sininen)
Eira (sininen)
| --- | --- |
 Asemaruudut: Helsinki-Vantaa lentoasema  Rautatieasema  Kamppi  Eteläsatama :  Laitokset: Pasilan TV-torni  Sanomatalo
Pelin suomalaisia erikoisversioita > Monopoly – Tässä ja nyt – Suomi

Toukokuussa 2008 julkaistiin uusi Monopoly – Tässä ja nyt – Suomi. Siinä perinteiset kadut on vaihdettu suomalaisiin paikkakuntiin, joita pelaajat saivat äänestää syksyllä 2007. Monien yllätykseksi Helsinki, Vantaa ja Turku eivät yltäneet laudalle lainkaan. Myös lehdistö huolestui asiasta, ja siitä uutisoitiin muun muassa Kauppalehdessä.
Pelin paikkakunnat
Äänestyksessä parhaiten pärjänneet paikkakunnat sijoittuvat laudalle siten, että eniten ääniä saanut sijoittuu Erottajan tilalle, toiseksi tullut Mannerheimintien tilalle ja niin edelleen.
Laudalle sijoittuivat:
Turenki
Kuhmo
Lahti
Seinäjoki
Kuusamo
Pori
Jämsä
Kuopio
Espoo
Kouvola
Kangasala
Tornio
Forssa
Lohja
Loimaa
Lappeenranta
Hämeenlinna
Järvenpää
Kajaani
Savonlinna
Tampere
Hamina
Pelin suomalaisia erikoisversioita > Monopoly – Palmusaaren pohatta

Vuonna 2007 julkaistiin interaktiivinen Monopoly Palmusaaren pohatta DVD-peli, jossa pelaaja voi ostaa lomakohteita. Pelin hahmoina on pormestari, suunnittelija, poliisipäällikkö, surffaaja tai taiteilija.
Pelin suomalaisia erikoisversioita > Monopoly Eurooppa

Tässä versiossa kadut on korvattu Euroopan unionin silloisten 15 jäsenmaan pääkaupungeilla, minkä lisäksi mukaan otettiin joitakin jäsenhakijamaiden pääkaupunkeja. Perinteiset vesi- ja sähkölaitos on korvattu EY:n tuomioistuimella ja Euroopan parlamentilla. Pelinappuloihin kuuluvat Manneken Pis, Eiffel-torni, Sagrada Família, Westminsterin palatsi, Brandenburger Tor, Pisan kalteva torni sekä Tuulimylly. Pelissä käytetään aidonnäköisiä euroseteleitä ja -kolikoita. Lentokenttinä toimivat Schiphol, Heathrow, Rhein-Main Frankfurt sekä Charles de Gaullen lentokenttä.
Pelin suomalaisia erikoisversioita > Muut

Monopolysta on julkaistu myös monia esimerkiksi televisiosarjoihin liittyviä erikoisversioita. Useimpia näitä ei kuitenkaan ole julkaistu Suomessa. Monopolysta on olemassa myös Lontoon metro -versio sekä lapsille suunnattu Monopoly Junior -versio jossa pelin teemana on huvipuisto ja sääntöjä on yksinkertaistettu. Myös lautapeli Finanssi muistuttaa kovasti Monopolya. Monista yhtäläisyyksistä huolimatta se on kuitenkin laskettavissa omaksi pelikseen. Monopolysta on kehitetty myös Nintendon teemaan perustuva Nintendo Monopoly -lautapeli.
Muita samantapaisia pelejä

Kapital! Kuka voittaa luokkataistelun? Yhteiskuntajärjestystä satirisoiva ja luokkarakenteita havainnollistava lautapeli
Dokumenttielokuva

Stephen Ives: Monopoly-pelin tuntematon tarina (Ruthless: Monopoly’s Secret History) Yhdysvallat, 2023. 1 h.
Aiheesta muualla

Wikimedia Commonsissa on kuvia tai muita tiedostoja aiheesta .
Monopolyn viralliset sivut (Yhdysvallat) (Arkistoitu – Internet Archive)
Monopolyn viralliset sivut (Yhdistynyt kuningaskunta)
Pelin keksijän Elizabeth Magien patenttihakemus Landlord's gamelle, johon Monopoly pohjautuu.
Luettelo Avril Lavignen kiertueista

Avril Lavigne
Tämä artikkeli sisältää kaikki Avril Lavignen tekemät kiertueet.
Try To Shut Me Up Tour

| Try To Shut Up Me Tour> Avril Lavigne |
| --- | --- |

Albumi:  Mainostaa uutta albumia   Let Go
Esitykset:  Yhdysvallat: 21   Kanada: 8   Iso-Britannia: 6   Saksa: 4   Australia: 4   Eurooppa: 9   Japani: 2   Aasia: 2   Yhteensä: 56
Try To Shut Me Up Tour oli Avril Lavignen ensimmäinen kiertue. Se alkoi vuonna 2003, missä Lavigne mainosti albumiaan Let Go. Konsertti (joka myös loppuunmyytiin samassa kaupungissa) kuvattiin Buffalossa New Yorkin osavaltiossa DVD:lle. My World (DVD) julkaistiin 3. marraskuuta 2003 Yhdysvalloissa.
Try To Shut Me Up Tour > Esitetyt kappaleet

"Sk8er Boi"
"Nobody's Fool"
"Mobile"
"Anything But Ordinary"
"Losing Grip"
"Naked"
"Too Much to Ask"
"I Don't Give"
"Basket Case"
"My World"
"I'm With You"
"Complicated"
"Unwanted"
"Tomorrow"
"Knockin' on Heaven's Door"
"Things I'll Never Say"
Bändi
Evan Taubenfeld
Matthew Brann
Jesse Colburn
Charlie Moniz
Lämmittelijäyhtyeet
Our Lady Peace
Gob
Swollen Members
Simple Plan
Mall Tour

| Mall Tour> Avril Lavigne |
| --- | --- |

Albumi:  Mainostaa uutta albumia   Under My Skin
Esitykset:  26
Live and by Surprise Mall Tour on kanadalaisen Avril Lavignen konserttikiertue, joka pysähtyi yhteensä kahdessakymmenessäyhdessä maassa ympäri Yhdysvaltoja ja Kanadaa. Kiertue alkoi 4. maaliskuuta 2004 eli samainen viikko jolloin "Don't Tell Me" julkaistiin radioissa. Jokaisessa kaupungissa areena/halli ilmoitettiin vain 48 tuntia ennen keikkaa. Yhdessä kitaristinsa Evan Taubenfeldin kanssa Lavigne esitti viisi albumin kappaletta akustisena versiona.
Mall Tour > Esitetyt kappaleet

(Kaikki akustisia versioita)
"He Wasn't"
"My Happy Ending"
"Sk8er Boi"
"Don't Tell Me"
"Take Me Away"
"Complicated"
"Nobody's Home"